บุฟเฟ่ หัวละ 285 บาท ไม่รวมน้ำ น้ำเปล่าขวดละ 25 บาท
เมนูมีเยอะ ถ้าเน้นกินเยอะ หลากหลาย ไม่เน้นรสชาติ ก็อาจจะชอบ

แต่ในส่วนรสชาตินั้น สำหรับเราคือไม่อร่อย

เนื้อสไลด์ที่ให้ย่างบนเตา มี 4 อย่าง คือ เสือร้องไห้ น่องลาย เนื้อลูกมะพร้าว และเนื้อติดมัน ซึ่งเนื้อลูกมะพร้าวหมด เคยอ่านเจอมาเหมือนกันว่าชอบหมด ไม่รู้ทำไม

มาพูดถึงเนื้อ 3 ตัวนี้ ความอร่อย ให้ 4/10 คือไม่มีรสหอมหวาน ของเนื้อวัวเลย เหมือนไม่ได้กินโคขุนอ่ะ เนื้อต่างประเภทกัน แต่ให้ความรู้สึกเหมือนกันคือ ไม่อร่อย หยาบ

ส่วนเนื้อลูกเต๋าหมัก น้ำหมักอร่อย แต่เนื้อเหนียวมาก ถึงมากที่สุด ฟันเคี้ยวไม่ขาดอ่ะ เสียใจนะ ตั้งใจมากิน แต่ไม่มีอะไรกินได้เลย

ส่วนกะทะร้อน ไม่ได้ลอง ไม่รู้อร่อยมั้ย

มาว่าถึงอาหารอื่นๆ ที่สั่งมาได้แก่ 
ปลานิลเผา ยำหมูยอ ไก่ทอด 3 อย่างนี้พอกินได้ ให้ 7/10
เนื้อแดดเดียวทอด ค่อนข้างเหนียว ไม่มีมันแทรกเลย ให้ 6.5/10
ไส้ย่าง ย่างไม่สุกเท่าไหร่ และมีกลิ่นหน่อยๆ ให้ 5/10
ก้อยคั่ว อันนี้บอกไม่เอาขม ดันมีรสขมๆติดมา รสชาติไม่อร่อย ให้ 4/10
และจิ้มจุ่ม น้ำซุปประหลาดมากๆ รสชาติแปลกๆ จะต้มยำก็ไม่ใช่ ต้มแซ่บก็ไม่เชิง เนื้อที่ให้มาจุ่มก็ไม่นุ่ม ไม่หอม ให้. 3/10 อันนี้แย่สุด ในที่กินทั้งหมด

สรุป ถ้าอยากกินเนื้อโคขุนบุฟเฟ่ ที่เนื้อดี อร่อย แนะนำให้ไปร้านแพนนา ตรงถนนราชพฤกษ์ แต่ถ้าอยากกินหลากหลาย รสชาติไม่ต้อง ก็มานี่ได้

สำหรับเรา เฟลมาก และคิดว่าไม่กลับมาอีกแน่นอน